google/wiki40b huggingface dataset:
जिओलाइट

परिचय

इस वर्ग के मुख्य खनिज निम्नांकित हैं :
१ - ऐनैलसाइट [Analcite] Na Al (Si O₃)₂ H₂0]
२ - नैट्रोलाइट [Natrolite] Na₂ Al₂ Si₃ O₁0 2H₂0]
३- स्टिलबाइट [Stilbite, (Ca, Na₂) Al₂ (Si₃ O₃)₆, 6H₂O ]
जैसा इनके रासायिक संगठन से विदित है, ये सभी खनिज गरम करने पर पानी छोड़ते हैं। इस वर्ग के सभी खनिज आग्नेय शिलाओं में विद्यमान फेल्स्पार तथ्ज्ञा ऐल्युमिनियम वाले अन्य खनिजों के परिवर्तन से बनते हैं।
ऐनेलसाइट क्यूबिक समुदाय में स्फटित होता है। यह रंगहीन या श्वेत होता है। इसकी कठोरता ५-५.५ तथ्ज्ञा आपेक्षिक घनत्व २.२५ है। नैट्रोलाइट के मणिभ सूई के आकार के होते हैं तथा काच के समान चमकते हैं। इसकी कठोरता एकनत (monoclinic) समुदाय का खनिज है। इसका रंग श्वेत या लाल होता है। इसकी कठोरता ३.५ से ४ तथा आपेक्षिक घनत्व २.१ से २.२ तक है।
इन खनिजों का मुख्य उपयोग भारी पानी को हल्का करने के लिये किया जाता है। भारतवर्ष में इन खनिजों के सुंदर मणिभ राजमहल की पहाड़ियों में, काठियावाड़ में गिरनार पर्वत पर तथा दक्षिण ट्रैप (Deccan Trap) में मिलते हैं।
वजीरालोंगकोर्न

प्रारंभिक जीवन

वजिरालंकरण का जन्म 28 जुलाई 1952 में शायं 5:45 पर दुसित पैलेस बैंकॉक हुआ। जन्म के समय इनका पहला नाम था "वजीरालोंगकोर्न बोरोममचकक्रयादिसवसंतत्तीओंग ठेवेत्थमरोंगसुबोरीबां अफिक्हुनुपरकणमहित्तलड़ूंलादेत पहुमीपहोननरेतवारांगकुन कित्तीसिरिसोमबूनसवंगकहावत बोरोममखत्तियरतचकमण।

शिक्षा

इनकी प्रारंभिक शिक्षा यूनाइटेड किंगडम के चित्रालदा स्कूल से प्रारम्भ हुयी इसके बाद राजा मीड ,सीफोर्ड ,मिलफील्ड विद्यालयों में अध्ययन किया और यहां से इसके बाद ऑस्ट्रेलिया के सिडनी स्थित किंग्स स्कॉल में अध्ययन किया। रॉयल मिलिट्री कॉलेज, कैनबरा (ऑस्ट्रेलिया ) से सैनिक प्रशिक्षण प्राप्त किया। बैंकॉक के सुखोथाय ठम्मतिरत विश्वविद्यालय से कला में स्नातकोत्तर उपाधि प्राप्त की।

भूमिका और जिम्मेदारियां

वजिरालंकरण रॉयल थाई सेना में जनरल , एडमिरल थाई नैवी में और थाई वायु सेना में चीफ एयर मार्शल के पद पर सुशोभित हैं।
२१०४ ईसा पूर्व

२१०४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१०४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बोतोलोमो कादुसी

बातोलोमो कादुसी (Bartolomeo Carducci ; १५६०-१६१०) इटली का चित्रकार था।
वह फ़्लोरेंस में जन्मा और जिसने वहीं अपनी कलाशिक्षा ली। अपने समय के प्रचलित कलाकार अमानती से उसने वास्तुशिल्प तथा मूर्तिकला सीखी। चित्रकला की शिक्षा उसे प्रसिद्ध चित्रकार जुकेरो से मिली थी। जुकेरो प्राय: चित्र बनाने के लिए दूर-दूर से बुलाया जाता था, जो साथ की कादुसी को भी सहायक के रूप में ले जाया करता था। ज़केरो के साथ वह माद्रिद गया था जहाँ उसने एक्कोंरियल पुस्तकालय के लिए चित्र बनाए तथा उस प्रसिद्ध राजमहल की दीवारों पर भित्तिचित्र लिखे। धीरे-धीरे उसकी पहुँच राजदरबार तक हो गई और स्पेन के राजा फ़िलिप द्वितीय का वह कृपापात्र बन गया। अधिकतर वह स्पेन में ही रहा और वहीं उसकी मृत्यु भी हुई। उसके बनाए अधिकतर चित्र स्पेन में ही हैं। उसका सबसे प्रसिद्ध चित्र 'क्रूस से अवतरण' (ईसा का क्रास पर से उतारा जाना) है। यह साँ फ़ेलिप अल रील नामक गिरजाघर (मादिद्र) में सुरक्षित है।
साइक्लोपेन्टानॉल

साइक्लोपेन्टानॉल मुख्य रूप से दवा कच्चे माल, रंग, इत्र के उत्पादन के लिए प्रयोग किया जाता है। यह भी दवाओं और मसालों के विलायक के लिए प्रयोग किया जाता है। स्थिर। ज्वलनशील। मजबूत ऑक्सीकरण एजेंट, एसिड क्लोराइड, एसिड एनहाइड्रों के साथ असंगत।भौतिक और रासायनिक गुण भी हाइड्रोक्सी  के रूप में जाना जाता है। यह बेरंग तेल तरल है। यह एक विशेष फफूंदी बू आ रही है।
                 साइक्लोपेन्टानॉल का उपयोग करता है साइक्लोपेन्टानॉल चिकित्सा में प्रयोग किया जाता है, तैयारी और मसाले रंजक, यह भी दवाओं और मसालों के विलायक के लिए इस्तेमाल किया जा सकता है।यह कार्बनिक संश्लेषण मध्यवर्ती के लिए प्रयोग किया जाता है, यह फार्मास्यूटिकल्स, रंग और मसालों के उत्पादन के लिए प्रयोग किया जाता है, यह भी दवाओं और मसालों के विलायक के लिए प्रयोग किया जाता है।यह मसाले और दवा विलायक और डाई मध्यवर्ती के रूप में प्रयोग किया जाता ह यह दवा, रंग और इत्र के उत्पादन में प्रयोग किया जाता है, यह भी दवाओं और मसालों के विलायक के लिए प्रयोग किया जाता है। 
                सोडियम हाइड्रॉक्साइड के प्रभाव के तहत, वसीय अम्ल साइक्लोपेन्टानॉल लिथियम एल्यूमीनियम ईथर हाइड्रोजनीकरण होता है कमरे के तापमान पर में इसे पाने के लिए प्राप्त करने के लिए सूखी आसवन के माध्यम से चला जाता है। एक भी हाइड्रोक्सी असर  के वर्ग का सरलतम सदस्य। साइक्लोपेन्टानॉल  के वर्ग के माता पिता। एक सुखद गंध के साथ एक बेरंग चिपचिपा तरल। पानी की तुलना में थोड़ा कम घना।
                  जेट प्रोफ़ाइल
साइक्लोपेन्टानॉल एक शराब है। ज्वलनशील और / या विषाक्त गैसों क्षार धातुओं, और मजबूत एजेंटों को कम करने के साथ एल्कोहल के संयोजन के द्वारा उत्पन्न कर रहे हैं। वे एस्टर के साथ साथ पानी के लिए फार्म और कार्बोक्जिलिक एसिड के साथ प्रतिक्रिया। ऑक्सीकरण एजेंट उन्हें एल्डीहाइड या कीटोन कन्वर्ट करने के लिए। अल्कोहल दोनों कमजोर अम्ल और कमजोर आधार व्यवहार दिखा रहे हैं। वे आइसोसाइनेट और के आरंभ हो सकता है। सेहत को खतरा

                 विषाक्त प्रभाव का कारण हो सकता है अगर साँस या त्वचा के माध्यम से अवशोषित। साँस लेना या सामग्री के साथ संपर्क में जलन या त्वचा और आंखों को जला सकता है। आग, परेशान संक्षारक और / या विषैली गैसों का उत्पादन होगा। वाष्प चक्कर आने या घुटन का कारण बन सकती है। आग पर नियंत्रण या कमजोर पड़ने के पानी से अपवाह प्रदूषण का कारण हो सकती है।
आग से खतरा

               अत्यधिक ज्वलनशील: आसानी से गर्मी, स्पार्क्स या आग की लपटों से प्रज्वलित किया जाएगा। वाष्प हवा के साथ विस्फोटक मिश्रण का निर्माण कर सकता हैं। वाष्प प्रज्वलन के स्रोत के लिए यात्रा करते हैं और वापस फ्लैश सकता है। अधिकांश वाष्प कण हवा से भारी होते हैं। वे जमीन के साथ फैला है और कम या सीमित क्षेत्रों (नाली, बेसमेंट, टैंक) में एकत्रित करेगा। घर के अंदर, बाहर या सीवर में भाप से विस्फोट का खतरा। सीवर से भागे यहां आग या विस्फोट से खतरा पैदा हो सकता है। जब गर्म होंगे तो डिब्बे फट भी सकते हैं। कई तरल पदार्थ पानी की तुलना में हल्का कर रहे हैं। 
 
[चित्र:Https://upload.wikimedia.org/wikipedia/commons/thumb/a/a7/Cyclopentanole.png/368px-Cyclopentanole.png%7Cअंगूठाकार%7Cकेमकाल]]
http://www.chemicalbook.com/ChemicalProductProperty_EN_cb5854727.htm https://pubchem.ncbi.nlm.nih.gov/compound/cyclopentanol www.chemistry.sc.chula.ac.th/bsac/experiment%2012. www.toxipedia.org/display/toxipedia/Cyclohexanol
संदीपनी

सन्दीपनी मुनि कृष्ण के गुरु थे। ऊनका आश्रम उज्जैन में था।
अभिनति

इलेक्ट्रॉनिक्स के सन्दर्भ में, किसी इलेक्ट्रॉनिक परिपथ के विभिन्न बिन्दुओं पर पूर्वनिर्धारित वोल्टता स्थापित करने के लिए आवश्यक प्रबन्ध करना अभिनति या बायसिंग (Biasing) कहलाता है। समुचित अभिनति के बिना इलेक्ट्रॉनिक परिपथ ठीक से काम नहीं करते, या यों कहें कि अभिनत करने पर इलेक्ट्रॉनिक परिपथ बेहतर ढंग से कार्य करते हैं। मोटे तौर पर बायसिंग का अर्थ है- किसी इलेक्ट्रॉनिक परिपथ में सही मान वाला डीसी वोल्टेज लगाना तथा उपयुक्त मान वाले अन्य अवयव लगाना ताकि उस परिपथ में मौजूद बीजेटी, मॉसफेट, या अन्य सक्रिय अवयव सही ऑपरेटिंग अवस्था में रहते हुए सिगनल का ठीक ढंग से प्रसंस्करण (प्रोसेसिंग) कर सकें।
भोजासर

भोजासर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
भोजासर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १६१२  है।
एवो मोरालेस

जुआन एवो मोरालेस आईमा (जन्म:26 अक्टूबर 1959, स्पेनी: Juan Evo Morales Ayma) एवो के रूप में लोकप्रिय, बोलीवियाई राजनीतिज्ञ, फुटबॉलर और सामाजिक कार्यकर्ता है, जो 2006 के बाद से बोलीविया के राष्ट्रपति के रूप में कार्यरत है। इन्हें व्यापक रूप से लोकतांत्रिक ढंग से निर्वाचित हुआ देश का पहला मूल देशज जनसंख्या से आने वाला राष्ट्रपति माना जाता है। इनके प्रशासन ने वामपंथी नीतियों के कार्यान्वयन, गरीबी में कमी पर ध्यान केंद्रित किया और बोलीविया में संयुक्त राज्य अमेरिका के प्रभाव और बहुराष्ट्रीय निगमों का मुकाबला किया है।
नाशी भाषा

शाखाएँ

दो प्रकार की नाशी भाषाएँ परिभाषित की गई हैं। पश्चिमी नाशी भाषा में काफ़ी मानकीकरण हुआ है जबकि पूर्वी नाशी में बहुत सी उपभाषाएँ हैं जिनके बोलने वाले एक-दूसरे को समझ नहीं सकते।

लिपि

नाशी को उसकी अपनी नाशी लिपि और एक अन्य गेबा (Geba) नामक लिपि में लिखा जाता है। गेबा एक सच्ची वर्णमाला न हो कर के एक शब्दांश-माला है जिसका प्रयोग अक्सर धार्मिक मन्त्रों को लिखने के लिए किया जाता है।
आड़ाइहाजार उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

आड़ाइहाजार उपजिला बांग्लादेश के मध्य में स्थित, ढाका विभाग के नाराय़णगंज जिले में स्थित है।
अच्युत

अच्युत के दूसरे अर्थ हेतु अच्युत् देखें।

अच्युत

विभिण्डुकियों द्वारा परिचालित सत्र मे इन्होने प्रतिहर्ता का काम किया था, जिसका वर्णन जैमनीय ब्राह्मण में मिलता है, प्रतिहर्ता का काम किसी भी किये गये वैदिक वर्णन का प्रयोग के रूप में समझा जाना होता है, जमिनी पद्धति में ज्योतिष के प्रत्येक फ़र्मूले को विभिन्न लोगों की कुन्डलिया और जन्म समय को खुद के द्वारा समझ कर और अपनी देख रेख में प्रसव आदि के समय का ज्ञान रखने के बाद कालान्तर मे जैमिनी पद्धति में वर्णन किया गया था, उसका हर प्रकार से सही उतरने पर ही जैमिनी सिद्धांत का निर्णय जन सामान्य के लिये उपयोग मे लाया गया था।
श्री लाल बहादुर शास्त्री राष्ट्रीय संस्कृत विद्यापीठ

श्री लालबहादुर शास्त्री राष्ट्रिय संस्कृत विद्यापीठ भारत की राजधानी दिल्ली स्थित एक मानित विश्वविद्यालय है।
वर्तमान कुलपति प्रोफेसर रमेश कुमार पाण्डेय हैं।

इतिहास

अखिल भारतीय संस्कृत साहित्य सम्मेलन ने 8 अक्टूबर 1962 को विजयादशमी के दिन दिल्ली में संस्कृत विद्यापीठ की स्थापना की, जिसमें डॉ मंडन मिश्र को विद्यापीठ का विशेष कार्य अधिकारी व निदेशक नियुक्त किया गया। सम्मेलन में लिये गए निर्णय के अनुसार अखिल भारतीय संस्कृत विद्यापीठ नाम से एक पृथक् संस्था स्थापित की गई। इसके संस्थापक अध्यक्ष स्वर्गीय प्रधनमंत्री श्री लाल बहादुर शास्त्री जी थे। विद्यापीठ के विकास में स्वर्गीय श्री लाल बहादुर शास्त्री जी की प्रेरणा एवं मार्गदर्शन ने महत्त्वपूर्ण भूमिका निभाई। प्रधनमंत्री श्री लाल बहादुर शास्त्री जी ने इस विद्यापीठ को अन्तर्राष्ट्रीय संस्था बनाने की घोषणा की।
शास्त्री जी की मृत्यु के पश्चात् भूतपूर्व प्रधनमंत्री श्रीमती इन्दिरा गांधी ने विद्यापीठ की अध्यक्षता स्वीकार की। उन्होंने घोषणा की कि 2 अक्टूबर 1966 से विद्यापीठ को श्री लाल बहादुर शास्त्री राष्ट्रिय संस्कृत विद्यापीठ के नाम से जाना जाएगा। 1 अप्रैल 1967 को विद्यापीठ का अधिग्रहण भारत सरकार ने किया और 21 दिसम्बर 1970 को यह राष्ट्रिय संस्कृत संस्थान एक पंजीकृत स्वायत्त संस्था का अंग बन गया तथा श्री लाल बहादुर शास्त्री केन्द्रीय संस्कृत विद्यापीठ नाम से कार्य करने लगा।
विद्यापीठ के कार्य तथा इसके बहुमुखी विकास से प्रभावित होकर मार्च, 1983 में भारत सरकार ने इसको मानित विश्वविद्यालय का स्तर देने का प्रस्ताव रखा। अंततः आवश्यक परीक्षण एवं अन्य औपचारिकताओं के पश्चात् भारत सरकार ने विश्वविद्यालय अनुदान आयोग की सिपफारिश पर नवम्बर, 1987 में विद्यापीठ को मानित विश्वविद्यालय का स्तर प्रदान किया।
विश्वविद्यालय अनुदान आयोग की सिफारिश पर राष्ट्रिय संस्कृत संस्थान से पृथक् एक संस्था श्री लाल बहादुर शास्त्री राष्ट्रिय संस्कृत विद्यापीठ के नाम से भूतपूर्व मानव संसाध्न विकास मंत्री श्री पी. वी. नरसिंह राव की अध्यक्षता में 20 जनवरी 1987 को पंजीकृत की गयी। 1989 में डॉ॰ मण्डन मिश्र विद्यापीठ के प्रथम कुलपति नियुक्त हुए। 1 नवम्बर 1991 से मानित विश्वविद्यालय के रूप में इस विद्यापीठ ने कार्य करना प्रारम्भ किया।
तारेक्ष

तारेक्ष या तारक्षवेधयंत्र का पर्यायवाची अंग्रेजी शब्द ऐस्ट्रोलैब (Astrolabe) तथा संस्कृत शब्द 'यंत्रराज' है। यह एक प्राचीन वेधयंत्र है, जिससे यह नक्षत्रों के उन्नतांश ज्ञात करके समय तथा अक्षांश जाने जाते थे। संभवत: इसका आविष्कार परगा के यूनानी ज्योतिषी ऐपोलोनियस (ई. पू. 240) अथवा हिपार्कस (ई. पू. 150) ने किया था। अरब के ज्योतिषियों ने इस यंत्र में बहुत सुधार किए। यूरोप में ईसा की 15वीं शताब्दी के अंत से लेकर 18वीं शताब्दी के मध्य तक समुद्र यात्रियों में यह यंत्र बहुत प्रचलित था। भारत के प्रसिद्ध ज्योतिषी राजा जयसिंह को यह यंत्र बहुत प्रिय था। जयपुर में दो तारेक्ष यंत्र विद्यमान हैं, जिनके अंक तथा अक्षर नागरी लिपि के हैं।

यंत्र का स्वरूप

यह प्राय: धातु की बनी हुई एक गोल तस्तरी के आकार का यंत्र है, जिसे टाँगने के लिए ऊपर की ओर एक छल्ला लगा रहता है। इसका एक पृष्ठ समतल होता है, जिसके छोर पर 360 डिग्री अंकित रहते हैं तथा केंद्र में लक्ष्य वेध के उपकरण से युक्त़ चारों ओर घूम सकने वाली एक पटरी लगी रहती है। यह भाग ग्रह नक्षत्रों के उन्ऩतांश नापने के प्रयोग में आता है। इसके दूसरी ओर के पृष्ठ के किनारे उभरे रहते हैं तथा बीच में खोखला होता है। इस खोखले में मुख्य तारामंडलों तथा राशिचक्र के तारामंडलों की नक्काशी की हुई धातु की तश्र्तरी बैठाने का स्थान होता है। यह चारों ओर घुमाई जा सकती है। इसके अतिरिक्त़ इस खोखल में उन्ऩतांशसूचक तथा समयसूचक आदि तश्र्तिरयाँ एक-दूसरे के भीतर बैठाई जा सकती हैं। यंत्र का यह पृष्ठ गणना के कार्य के लिए प्रयुक्त़ होता है।

प्रयोगविधि

पहले सूर्य के उन्नतांश जान लिए जाते हैं, फिर राशिचक्रांकित तश्र्तरी में सूर्य के उस दिन के स्थान को चिन्हित करके उसे प्राप्त उन्ऩतांशों की सीध में लाया जाता है। इस बिंदु को केंद्र से मिलाती हुई रेखा को किनारों पर बने समयबोधक वृत्त तक बढ़ा दिया जाता है। फिर समयसूचक वृत्त से समय पढ़ लिया जाता है।
महुआ की शराब

आज के समय मैं अनेक प्रकार की शराब पायी जाती हैं लेकिन झाबुआ में महुआ की शराब सबसे ज्यादा पाइ जाती है। यह शराब पूरी तरह से रसायन (केमिकल) से मुक्त होती है।
यह शराब एक फूल से बनती है जिसे महुआ कहा जाता है। यह फूल जब पेड़ से पूरी तरह से पक कर गिरता है उसके बाद इस फूल को पूरी तरह से सुखाया जाता है। इसके बाद सभी फूलों को बर्तन में पानी में मिलाकर तथा इसमें अवष्यकतनुसार विभिन्न प्रकार के पेड़ों के खाल,फूल,पत्ते आदि मिलाकर ५-६ रोज तक रखा जाता है। उसके बाद उस बर्तन को आग पर गरम किया जाता है और गरम होने पर जो भाप निकलती है उसको पाइप के द्वारा दूसरे बर्तन मैं एकत्रित किया जाता है। भाप ठंडी होने पर महुआ की शराब होती है।
अभी तक इस शराब को सरकार की ओर से कोइ मान्यता प्रदान नहीं की गइ है अगर सरकार की ओर से इस हेतु कोइ सहायता की जाती है तो शायद झाबुआ जिले के आदिवासियों का स्तर सुधर सकता हे। आज सरकार द्वारा आजीविका के अनेक प्रोजेक्ट चलाए जा रहे हैं लेकिन अगर इस प्रोजेक्ट को अगर सरकार प्रारम्भ करती हे तो सरकार को भी फायदा होगा और लोगों को भी रोजगार मिलेगा।
छत्तीसगढ़ के बहूत से भागों में भी महुआ शराब बनाया जाता हैं। जिनमे बिरेझर(राजनांदगांव) और टेमरी(दुर्ग) में प्रमुखता से बनाया जाता हैं।
महुआ का शराब आदिवाशियों का प्रिय पेय है।
लिओन को

लिओन को (चीनी: 高世章) संगीत-कार्यक्रमों और चलचित्रों के संगीत रचयिता है।
लिओन ने न्युयार्क विश्वविद्यालय के टिस्क कला विद्यालय से थियेटर संगीत लेखन कला में अचार्य की उपाधि प्राप्त की। उनके एक संगीत-कार्यक्रम हेडिंग ईस्ट, जिसका गीतिकाव्य और पुस्तक रॉबर्ट ली द्वारा दिया गया था, को २००१ में रिचर्ड रोजर्स विकास पुरुस्कार से सम्मानित किया गया।
रतलाम सेव

रतलामी सेंव

मध्य प्रदेश के एक प्रमुख शहर रतलाम की प्रसिद्धि का एक प्रमुख कारण इस शहर के अलग अलग तरह के नमकीन जैसे समोसा, कचोरी, पोहे और फलाहारी नमकीन है। नमकीन की इन श्रेणियो में सेव का अपना प्रमुख स्थान है। 
मुख्य रूप से बेसन एवं मसालों से निर्मित इस नमकीन खाद्य की बिक्री सम्पूर्ण शहर एवम भारत के अलग अलग प्रदेशो में दूर दूर तक होती हे। सेव के प्रकारों में मुख्य रूप से लोंग, लहसून एवं काली मिर्च से बनी सेव बहुतायात से बिकती हे।
सेव बनाने में मुख्य रूप से मूंगफली के तेल का उपयोग किया जाता हे।
शारजाह कप

शारजाह कप एक टूर्नामेंट है जो शारजाह क्रिकेट एसोसिएशन स्टेडियम, कई बार संयुक्त अरब अमीरात में आयोजित हुआ था। पिछले संस्करण 2003 में था।
कृतिदेव (फॉण्ट)

कृतिदेव एक नॉन-यूनिकोड भारतीय भाषायी फॉण्ट शृँखला है। यह डीटीपी तथा ग्राफिक्स के कार्य में बहुतायत में उपयोग होता है।
कृतिदेव हिन्दी के अतिरिक्त गुरुमुखी, गुजराती, बांग्ला, तमिल, तेलुगु, कन्नड़, मलयालम, ओड़िया आदि लिपियों हेतु उपलब्ध है।

कृतिदेव लेआउट

विभिन्न लिपियों हेतु कृतिदेव कुंजीपटल लेआउट के स्क्रीनशॉट निम्न हैं। चित्रों को स्पष्ट रूप से देखने हेतु उन पर क्लिक करें।

कृतिदेव फॉण्ट में टाइप करना

यूनिकोड के आने के बाद भी ग्राफिक्स आदि संबंधी कार्यों के लिये कृतिदेव बहुत लोकप्रिय है। इसके अलावा जो सॉफ्टवेयर इण्डिक यूनिकोड का समर्थन नहीं करते (जैसे फोटोशॉप, पेजमेकर आदि) उनके लिये भी यह उपयोगी है। कृतिदेव मूल रूप से रेमिंगटन कीबोर्ड लेआउट में है। यदि आपको रेमिंगटन आती है तो आप बिना किसी अलग टूल के केवल फॉण्ट चुनकर कृतिदेव में टाइप कर सकते हैं। यदि आप रेमिंगटन नहीं जानते तो आपको पहले किसी अन्य टूल में कृतिदेव से टाइप करके फिर उसे अपनी ऍप्लीकेशन जिसमें आप कार्य कर रहे हैं, पेस्ट करना होगा। फोनेटिक के प्रयोक्ताओं के लिये हिन्दीपैड एक ऐसा औजार है। इन औजारों में कृतिदेव में टाइप करने के बाद आप उस टैक्स्ट को कॉपी करके वाँछित ऍप्लीकेशन में पेस्ट कर सकते हैं।
इन्स्क्रिप्ट के प्रयोक्ता ई-पण्डित आइऍमई नामक निःशुल्क टाइपिंग टूल द्वारा किसी भी ऍप्लिकेशन में सीधे कृतिदेव में टाइप कर सकते हैं।
अवसरवाद

अवसरवाद या मौक़ापरस्ती असूलों के खिलाफ जाकर या दूसरों की परवाह किये बिना परिस्थितियों का लाभ उठाकर स्वार्थी निर्णय लेना होता है।
अवसरवाद या "अवसरवादिता" जीव विज्ञान, खेल सिद्धांत, नैतिकता, मनोविज्ञान, समाजशास्त्र और राजनीति के अध्ययन के क्षेत्रों में एक महत्वपूर्ण अवधारणा है।
हॉकआई

हॉकआई (मूल नाम: क्लिंटन फ्रांसिस बार्टन) (अंग्रेज़ी: Hawkeye) मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। लेखक स्टेन ली और कलाकार डॉन हेक द्वारा बनाया गया यह चरित्र पहली बार टेल्स ऑफ़ सस्पेंस #५७ (१९६४) में एक खलनायक के रूप में दिखाई दिया, और बाद में द अवेंजर्स #१६ (मई १९६५) में सुपरहीरो टीम अवेंजर्स में शामिल हो गया। तब से वह इस टीम का एक प्रमुख सदस्य रहा है। हॉकआई को आईजीएन की शीर्ष १०० कॉमिक बुक नायकों की सूची में ४४वां स्थान दिया गया था।
अभिनेता जेरेमी रेनर मार्वल सिनेमेटिक यूनिवर्स की फिल्मों में हॉकआई (क्लिंट बार्टन) की भूमिका निभा रहे हैं। फिल्म थॉर (२०११) में कैमियो उपस्थिति में नजर आने के बाद, रेनर द अवेंजर्स (२०१२), अवेंजर्स: एज ऑफ़ अल्ट्रॉन (२०१५), और कैप्टन अमेरिका: सिविल वॉर (२०१६) में हॉकआई का अभिनय कर चुके हैं, और वह ही एमसीयू की आगामी अवेंजर्स: इन्फिनिटी वॉर और उसके सीक्वल में भी हॉकआई की भूमिका का निर्वहन करेंगे।
नरजिस अफ़रोज़ ज़ैदी

कैरियर और पुरस्कार

उसने अपनी तीसरी किताब, मोहब्बत आसमान है के लिए 2002 में अक्स-ए-खुशबू पुरस्कार प्राप्त किया।  तब से, पाकिस्तान में जन्मी इस कवित्री  ने उर्दू कविता की दुनिया में खुद का नाम बना लिया है, जबकि साहित्यिक आलोचकों ने परवीन शकीर के कामों के साथ उनकी कविताओं की तुलना की है। इसके कुछ साल बाद, अदब-ओ-शक़ाफ़त पेशावर ने उन्हें 'केपीके पुरस्कार के सर्वश्रेष्ठ महिला कवि' पुरस्कार से सम्मानित किया। नरजिस 1994 में स्थापित महिला लेखकों फोरम के संस्थापक और कार्यकारी सदस्य हैं। उभरती हुई महिला लेखकों को और साहित्य को बढ़ावा देने के लिए सहायता प्रदान करने के लिए गैर-लाभकारी संस्था की स्थापना की गई थी। उनकी गज़लों में से एक, तुजसे मनसुब ह्यू, शास्त्रीय गायक हमिद अली खान और रागा बॉयज़ के साथ गाया गया था।  इसके अलावा, नारजिस अपने करियर में कई टीवी और रेडियो मुशाहरों पर दिखाई दिए हैं।

व्यक्तिगत जीवन

नरजिस एक गृहिणी का जीवन जी रही है और उसने कभी भी नौकरी नहीं की या पैसे के लिए काम नहीं किया है। वह दो बेटों और एक बेटी की मां है। सबसे बड़े बेटे, सरमद अली खान का विवाह हुआ है और पेशावर में अपनी पत्नी और बेटे के साथ रहता है। उनकी बेटी, किन्जा अली खान की शादी, विख्यात कवि और बौद्धिक जोश मलिहबादी की पोती, तबस्सुम अख़लाक के बेटे से हूई है।
शिआंग नदी

शिआंग नदी (चीनी: 湘江, शिआंगजिआंग; अंग्रेज़ी: Xiang River) दक्षिणी चीन के हूनान और गुआंगशी प्रान्तों में चलने वाली एक नदी है जो यांग्त्से नदी की एक प्रमुख उपनदी भी है। यह ८५६ किमी लम्बी है जिसमें से ६७० किमी हूनान प्रान्त में पड़ते हैं। यह नदी गुआंगशी प्रान्त के हाईयांग पर्वत (海陽山, Haiyang Mountain) से शुरू होती है। यह ली नदी (漓江, Li River) से लिंगचू नहर (灵渠, Lingqu Canal) द्वारा जुड़ी हुई है। हूनान प्रान्त की राजधानी चांगशा इसी नदी के किनारे बसी हुई है।

नदी की देवियाँ

शिआंग नदी के बारे में यह मान्यता है कि इसकी रक्षा एहुआंग (娥皇, Ehuang) और नुयिंग (女英, Nüying) नामक दो देवियाँ करती हैं। कहा जाता है कि यह चीनी इतिहास के तीन अधिपति और पाँच सम्राट काल के पौराणिक राजा शुन (舜, Shun) की पत्नियाँ थीं। जब राजा की मृत्यु हुई तो दुख से बेहाल होकर उन्होंने इस नदी में आत्महत्या कर ली। शिआंग नदी पर दाग़दार बांस उगता है जिनके दाग़ों को इन देवियों के आंसू कहा जाता है। झगड़ते राज्यों के काल में चू राज्य के लोग इन देवियों को पूजते थे और सुप्रसिद्ध कवि चू युआन ने इन पूजाओं में गाए जाने वाले भजनों को अपनी 'शिआंग देवियाँ' (湘夫人, Xiang Ladies) नामक कविता में हमेशा के लिए अमर कर दिया।
गोगावा, मध्य प्रदेश

जनसांख्यिकी

वर्ष 2011 के आंकड़ों के अनुसार गोगावा की कुल जनसंख्या 11,054 थी जिसमें 5,623 पुरुष और 5,431 महिलायें शामिल थीं। 0-6 आयु संवर्ग की जनसंख्या 1937 थी जो कुल जनसंख्या का 17.52 % थी। नगर में लिंगानुपात 966 था जो मध्य प्रदेश के औसत लिंगानुपात 931 से अधिक था। इसके अतिरिक्त शिशु लिंगानुपात 890 भी मध्य प्रदेश के औसत 918 से अधिक था। नगर में साक्षरता दर 78.83 % थी जिसमें पुरुष साक्षरता 85.91 % और महिला साक्षरता 71.63 % दर्ज की गयी।
नेवलदास

पंडित नेवलदास एक अवधी भाषा के साहित्यकार थे।
जिम कॉर्बेट राष्ट्रीय उद्यान

स्थिति

दिल्ली से मुरादाबाद - काशीपुर - रामनगर होते हुए कार्बेट नेशनल पार्क की दूरी २९० कि॰मी॰ है। कार्बेट नेशनल पार्क में पर्यटकों के भ्रमण का समय नवम्बर से मई तक होता है। इस मौसम में की ट्रैवल एजेन्सियाँ कार्बेट नेशनल पार्क में सैलानियों को घुमाने का प्रबन्ध करती हैं। कुमाऊँ विकास निगम भी प्रति शुक्रवार के दिल्ली से कार्बेट नेशनल पार्क तक पर्यटकों को ले जाने के लिए संचालित भ्रमणों (कंडकटेड टूर्स) का आयोजन करता है। कुमाऊँ विकास निगम की बसों में अनुभवी गाइड होते हैं जो पशुओं की जानकारी, उनकी आदतों को बताते हुए बातें करते रहते हैं।

पशु

यहाँ पर शेर, हाथी, भालू, बाघ, सुअर, हिरन, चीतल, साँभर, पांडा, काकड़, नीलगाय, घुरल और चीता आदि 'वन्य प्राणी' अधिक संख्या में मिलते हैं। इसी तरह इस वन में अजगर तथा कई प्रकार के साँप भी निवास करते हैं। जहाँ इस वन्य पशु विहार में अनेक प्रकार के भयानक जन्तु पाये जाते हैं, वहाँ इस पार्क में लगभग ६०० रंग - बिरंगे पक्षियों की जातियाँ भी दिखाई देती हैं। यह देश एक ऐसा अभयारण है जिसमें वन्य जन्तुओं की अनेक जातियाँ - प्रजातियों के साथ पक्षियों का भी आधिक्य रहता है। आज विश्व का ऐसा कोई कोना नहीं है, जहाँ के पर्यटक इस पार्क को देखने नहीं आते हों।

पार्क

अंग्रेज वन्य जन्तुओं की रक्षा करने के भी शौकीन थे। सन् १९३५ में रामगंगा के इस अंचल को वन्य पशुओं के रक्षार्थ सुरक्षित किया गया। उस समय के गवर्नर मालकम हेली के नाम पर इस पार्क का नाम 'हेली नेशनल पार्क' रखा गया। स्वतंत्रता मिलने के बाद इस पार्क का नाम 'रामगंगा नेशनल पार्क' रख दिया गया। स्वतंत्रता के बाद विश्व में जिम कार्बेट नाम एक प्रसिद्ध शिकारी के रूप में फैल गया था। जिम कार्बेट जहाँ अचूक निशानेबाज थे वहीं वन्य पशुओं के प्रिय साथी भी थे। कुमाऊँ के कई आदमखोर शेरों को उन्होंने मारकर सैकड़ों लोगों की जानें बचायी थी। हजारों को भय से मुक्त करवाया था। गढ़वाल में भी एक आदमखोर शेर ने कई लोगों की जानें ले ली थी। उस आदमखोर को भी जिम कार्बेट ने ही मारा था। वह आदमखोर गढ़वाल के रुद्र प्रयाग के आस-पास कई लोगों को मार चुका था। जिम कार्बेट ने 'द मैन ईटर ऑफ रुद्र प्रयाग' नाम की पुस्तकें लिखीं।
भारत सरकार ने जब जिम कार्बेट की लोकप्रियता को समझा और यह अनुभव किया कि उनका कार्यक्षेत्र भी यही अंचल था तो सन् १९५७ में इस पार्क का नाम 'जिम कार्बेट नेशनल पार्क' रख दिया गया और जिम कार्बेट नेशनल पार्क जाने वाले पर्यटक इसी मार्ग से जाते हैं। नैनीताल से आनेवाले पर्यटक इस संग्रहालय को देखकर ही आगे बढ़ते हैं।

जिम कार्बेट

जिम कार्बेट का पूरा नाम जेम्स एडवर्ड कार्बेट था। इनका जन्म २५ जुलाई १८७५ ई. में हुआ था। जिम कार्बेट बचपन से ही बहुत मेहनती और नीडर व्यक्ति थे। उन्होंने कई काम किये। इन्होंने ड्राइवरी, स्टेशन मास्टरी तथा सेना में भी काम किया और अंत में ट्रान्सपोर्ट अधिकारी तक बने परन्तु उन्हें वन्य पशुओं का प्रेम अपनी ओर आकर्षित करता रहा। जब भी उन्हें समय मिलता, वे कुमाऊँ के वनों में घूमने निकल जाते थे। वन्य पशुओं को बहुत प्यार करते। जो वन्य जन्तु मनुष्य का दुश्मन हो जाता - उसे वे मार देते थे।
जिम कार्बेट के पिता 'मैथ्यू एण्ड सन्स' नामक भवन बनाने वाली कम्पनी में हिस्सेदारा थे। गर्मियों में जिम कार्बेट का परिवार अयायरपाटा स्थित 'गुर्नी हाऊस' में रहता था। वे उस मकान में १९४५ तक रहे। ठंडियों में कार्बेट परिवार कालढूँगी वाले अपने मकान में आ जाते थे। १९४७ में जिम कार्बेट अपनी बहन के साथ केनिया चले गये थे। वे वहीं बस गये थे। केनिया में ही अस्सी वर्ष की अवस्था में उनका देहान्त हो गया।
नर्मदा घाटी परियोजना

नर्मदा घाटी परियोजना  मध्य प्रदेश की सबसे महत्वपूर्ण परियोजनाओं में से एक हैं। यह परियोजना प्रदेश की जीवनदायिनी कहे जाने वाली नर्मदा नदी पर केंद्रित हैं। यह भारत की एक प्रमुख नदी घाटी परियोजना में से एक हैं।

नदी पर बनाये गए प्रमुख बांध

इंदिरा सागर बाँध,
सरदार सरोवर बाँध,
बरगी परियोजना,
ओंकारेश्वर परियोजना,
तवा परियोजना